Иван Вазов
На България

chitanka.info

Ти, Българьо, майко на витязи,

майко, кървав лавър що венчава,

дух геройски що докрай запази:

слава тебе, вечна слава!

Вам, юнаци от смърт пощадени,

здрави синове на майка здрава,

днес окичени с венци зелени,

слава вам, нетленна слава!

Вам, герои, кости в бой сложили,

жертви скъпи за идея права,

цветли духове, нам вечно мили,

слава вам, безсмъртна слава!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.